PARANTUMISKOULU
Jumala haluaa parantaa kaikki 2/2
Hei. Olen pastori Jaanus Ringmäe, ja tämä on Parantumiskoulu.
Paneudumme yhdessä siihen, mitä Jumalan sana kertoo parantumisesta.
Olen kohdistanut ohjelman varsinkin juuri nyt sairastaville ihmisille.
Jos olet tänään terveysongelmien vaivaama, -
rohkaisen sinua seuraamaan tätä opetusta erittäin tarkkaavaisesti.
Hyvä, jos voit pitää omaa Raamattua auki, tutkia sitä, ja kirjoittaa -
muistiin lukemiani jakeita, jotta ne voisivat juurtua sydämeesi.
Sananl. 4. luku kehottaa meitä kuuntelemaan, lukemaan ja -
tutkimaan Jumalan sanaa, jotta se voisi toimia lääkkeenä.
Puhuin viime jaksossa siitä, että Jumala haluaa parantaa jokaisen.
Kirjoitetaan se tähän otsikoksi.
JUMALA HALUAA PARANTAA KAIKKI
Otsikko on rohkea - mutta koska uskallan näin väittää, -
tulee minun löytää todisteita, ja Jumalan sanasta ne löytyvätkin.
Tulee pitää mielessä, että Jumala ilmaisee tahtonsa sanansa kautta.
Löytäessämme Jumalan sanasta kohtia ja periaatteita, jotka -
kertovat meille paranemisesta tai muusta, kyseessä on Jumalan tahto.
Raamattu on jaettu kahteen osaan, Uuteen ja Vanhaan Testamenttiin.
Sana "Testamentti" kertoo, että kyseessä on meille jaettu perintö.
Se kannattaa pitää mielessä, sillä kun tänään katsomme Raamatun -
periaatteita, ilmaisee Jumala niissä tahtonsa koskien myös sinua.
Edellisissä jaksoissa jo todettiin, että Jumala on lääkitsijämme.
Katsotaan uudestaan ja hieman yksityiskohtaisemmin kohtaa -
4. Moos. 21:5-9, jossa Jumala käski Moosesta tekemään vaskikäärmeen.
"Ja kansa puhui Jumalaa ja Moosesta vastaan: "Minkätähden te -
johdatitte meidät pois Egyptistä kuolemaan erämaahan? Eihän täällä -
ole leipää eikä vettä, ja me olemme kyllästyneet tähän huonoon ruokaan.
Silloin Herra lähetti kansan sekaan myrkkykäärmeitä, -
jotka purivat kansaa, niin että paljon kansaa Israelista kuoli.
Niin kansa tuli Mooseksen luo, ja he sanoivat: "Me teimme syntiä, -
kun puhuimme Herraa ja sinua vastaan. Rukoile Herraa,
että hän poistaa käärmeet meidän kimpustamme."
Ja Mooses rukoili kansan puolesta.
Silloin Herra sanoi Moosekselle: "Tee itsellesi käärme ja pane se tangon -
päähän, niin jokainen purtu, joka siihen katsoo, jää eloon".
Niin Mooses teki vaskikäärmeen ja pani sen tangon päähän; jos ketä -
käärmeet sitten purivat ja tämä katsoi vaskikäärmeeseen, niin hän jäi eloon."
Huomioi jae 8: "...jokainen purtu, joka siihen katsoo...", eli -
katsottuaan vaskikäärmettä, ihan jokainen purtu ihminen parani.
Tässä ei sanota, että "jotkut" paranivat, vaan "jokainen parani."
Soveltaessamme Jumalan sanaa käytäntöön ja päättäessämme -
itse katsoa vaskikäärmettä (vaskikäärme symbolisoi Jeesusta -
joka kantoi syntimme) eli katsomme Jeesusta, luemme Hänen sanaansa, -
ja nostamme katseemme Hänen puoleensa, jokainen meistä paranee.
Jumala halusi tuolloin parantaa jokaisen, eikä Hän ole muuttunut.
Kirjataan taas muistiin, eli -
Jumala haluaa parantaa jokaisen.
JOKAISEN
Palaan osittain samoihin Raamatun kohtiin kuin viime jaksossakin.
Osa on uusia, ja nekin todistavat Jumalan halusta parantaa kaikki.
Avataan kohdasta Luuk. 4:40-41, jossa kerrotaan Jeesuksesta.
"Auringon laskiessa kaikki, joilla oli sairaita, mikä missäkin taudissa,
veivät ne hänen tykönsä. Ja hän pani kätensä heidän itsekunkin päälle -
ja paransi heidät. Myös lähtivät riivaajat ulos monesta, huutaen -
ja sanoen: "Sinä olet Jumalan Poika!"
Mutta hän nuhteli niitä eikä sallinut niiden puhua, -
koska ne tiesivät hänen olevan Kristuksen."
Tässä kannattaa kiinnittää huomio siihen, -
että 'kaikki' joilla oli sairaita, toivat heidät Jeesuksen luo.
Tästä näemme, ettei sairaita jaoteltu mitenkään, vaan he -
toivat rohkeasti kaikki. Heillä oli selkeä käsitys siitä, että -
Jumala halusi parantaa jokaisen, eikä Hän ole tästä muuttunut.
He veivät Jeesuksen luo jokaisen sairaan, ja hän paransi kaikki.
Voimme lähestyä Jeesusta tietäen, että hän haluaa parantaa jokaisen.
Katsotaan paria muutakin Raamatun kohtaa, jotka -
todistavat selvästi Jumalan haluavan parantaa ihan jokaisen.
Avaan Jesajan kirjan tutusta kohdasta, 53:4-5.
Se kuuluu näin: "Mutta totisesti, meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut."
Haluan kiinnittää huomiosi kohtiin, joissa puhutaan Jeesuksen -
sälyttäneen päälleen sekä rikkomuksemme, että sairautemme.
Huomaamme näistä molemmista puhuttavan täysin samalla tavalla.
Voimme todeta Jeesuksen kantaneen sekä syntimme, että sairautemme.
Eli kun uskomme Jumalan antavan anteeksi meidän syntimme...
Luovutamme elämämme Jeesukselle, ja hän antaa syntimme anteeksi.
Tämän lisäksi, Jeesus kantoi myös meidän sairautemme.
Eli Jumala tarjoaa sekä syntiesi anteeksiantoa, että paranemista.
Syntien anteeksiantamus on tarkoitettu kaikille.
En ole kohdannut ketään, joka antaessaan elämänsä Jeesukselle -
olisi rukoillut, että "Jumala, anna syntini anteeksi, jos tahdot".
Kaikki rukoilevat toisin, eli: "Jeesus, anna syntini anteeksi".
Samoin voimme rohkeasti lähestyä Jumalaa sanoen: -
"Sanasi mukaan, Jeesus kantoi sairauteni, joten paranna minut.
Sanasi mukaan, haluat niin tehdä."
Sekä syntien anteeksisaaminen, että paraneminen kuuluvat meille.
"...meidän sairautemme hän kantoi, ..kipumme sälytti päällensä."
Ja "Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden..."
Näemme Jeesuksen kantaneen sekä kaikki syntimme, että sairautemme.
Tässä ei sanota hänen kantaneen vain osan synneistämme, -
tai kantaneen osan sairauksistamme. Ei, sillä hän kantoi ne kaikki.
Jeesus kuoli puolestamme kantaen syntimme ja kantaen sairautemme.
Käytän tässä tätä samaa ilmaisua eli 'meidän', mutta sinä -
voit mielessäsi hyvin käyttää tässä sanaa 'minun'.
Sana 'meidän' tarkoittaa kaikkia, eli Jeesus on kantanut myös -
sinun syntisi, sinun rikkomuksesi, sinun sairautesi ja sinun kipusi.
Tällä tarkoitetaan kaikkien ihmisten kaikenlaisia sairauksia.
Eli uskoessasi Jeesuksen antaneen syntisi anteeksi, -
tulee sinun myös uskoa, että Jeesuksen tahtoon parantaa sinut.
Luen toista Raamatun kohtaa, joka vahvistaa tätä samaa periaatetta.
Psalmissa 103:1-3 sanotaan: -
"Kiitä Herraa, minun sieluni, ja kaikki, mitä minussa on, -
hänen pyhää nimeänsä. Kiitä Herraa, minun sieluni, -
äläkä unhota, mitä hyvää hän on sinulle tehnyt, -
hän, joka antaa kaikki sinun syntisi anteeksi -
ja parantaa kaikki sinun sairautesi..."
Eli "hän, joka antaa kaikki sinun syntisi anteeksi ja -
parantaa kaikki sinun sairautesi".
Peräkanaa lukee "kaikki synnit" eli rikkomukset, ja "kaikki sairaudet".
Kun Jumala kirjoittaa 'kaikki', tarkoittaa se ihan kaikkea.
Helppoa, sillä meidän ei tarvitse kuin uskoa, mitä kirjoitettu on.
Asiaa ei tarvitse arvuutella, sillä kun Jumala sanoo -
antavansa anteeksi ihmisten kaikki pahat teot ja parantavansa -
kaikki heidän sairautensa, niin sen hän myös tekee - kaikille.
Taas näemme syntien ja sairauksien kulkevan yhdessä, -
sillä ristillä ollessaan, Jeesus kantoi -
kaikki syntimme ja sairautemme yhtä aikaa.
Katsotaan vielä paria tähän samaan liittyvää jaetta, -
mutta nyt Uuden Testamentin puolelta kohdasta 1. Piet. 2:24.
Se kuuluu näin: -
"joka "itse kantoi meidän syntimme" ruumiissansa ristinpuuhun, -
että me, synneistä pois kuolleina, eläisimme vanhurskaudelle; -
ja hänen "haavainsa kautta te olette paratut"."
Tässä näemme jälleen, nämä oleelliset asiat.
Eli "joka 'itse kantoi meidän syntimme' ruumiissansa ristipuuhun"... ja -
"hänen 'haavainsa kautta te olette paratut'."
Eli Jeesus kantoi ristille kaikki syntimme ja sairautemme yhtä aikaa.
Jos on vapautunut synneistään, miksi pitäisi enää sairastaa, -
sillä nämä asiat kulkevat käsi kädessä.
Suosittelen, että itse luet ja syvennyt näihin jakeisiin.
Katsotaan Psalmeista kohtaa 107:20.
"Hän lähetti sanansa ja paransi heidät ja pelasti heidät haudasta."
Eli yksinkertainen periaate: Hän lähetti heille sanansa...
Jumalan sana kuuluu siis kaikille, jotka haluavat ottaa sen vastaan.
Kirjaan tämänkin ylös...
JUMALAN SANA KUULUU KAIKILLE
Jumalan sana kuuluu kaikille, ja niin kaikki muukin siihen liittyvä.
Kohdan mukaan "hän lähetti sanansa ja paransi heidät".
Eli sana toi heille paranemisen. Näin Vanhassa Testamentissa, -
mutta se koskee myös meitä, sillä Jumala ei ole muuttunut.
Koska sana on tarkoitettu kaikille, niin on myös paraneminen.
Eikä Jumala erottele ihmisiä, joten hän haluaa parantaa myös meidät.
Katsotaan yhtä vähän pidempää kertomusta, -
joka sisältää monta tärkeätä periaatetta, ja se on Matt. 15:21-28.
"Ja Jeesus lähti sieltä ja vetäytyi Tyyron ja Siidonin tienoille.
Ja katso, kanaanilainen vaimo tuli niiltä seuduilta ja huusi sanoen: -
"Herra, Daavidin poika, armahda minua.
Riivaaja vaivaa kauheasti minun tytärtäni."
Mutta hän ei vastannut hänelle sanaakaan.
Niin hänen opetuslapsensa tulivat ja rukoilivat häntä sanoen: -
"Päästä hänet menemään, sillä hän huutaa meidän jälkeemme".
Hän vastasi ja sanoi: "Minua ei ole lähetetty muitten kuin -
Israelin huoneen kadonneitten lammasten tykö".
Mutta vaimo tuli ja kumarsi häntä ja sanoi: "Herra, auta minua".
Mutta hän vastasi ja sanoi: -
"Ei ole soveliasta ottaa lasten leipää ja heittää penikoille".
Mutta vaimo sanoi: "Niin, Herra; mutta syöväthän penikatkin niitä -
muruja, jotka heidän herrainsa pöydältä putoavat".
Silloin Jeesus vastasi ja sanoi hänelle: -
"Oi vaimo, suuri on sinun uskosi, tapahtukoon sinulle, niinkuin tahdot".
Ja hänen tyttärensä oli siitä hetkestä terve."
Eli nainen tuli Jeesuksen luo, vaikka hän ei ollut juutalainen -
ja häneltä puuttui sopimus Jumalan kanssa.
Mutta siitä huolimatta hän halusi Jumalalta apua.
Jumala voi tänäänkin auttaa niitä, jotka eivät vielä tunne häntä.
Nainen tulee Jeesuksen luo ja suorastaan huutaa apua...
Huutaminen ei ole se tärkein asia, mutta usko Jeesuksen apuun on.
Naisen huutaessa apua, ainakin alussa Jeesus sivuuttaa hänet.
Mutta miksi hän tekee niin?
Uskon, että nähdäkseen naisen peräänantamattomuuden -
ja sen, ettei nainen aikonut luovuttaa.
Tämä sisukas nainen tulee kumartaen Jeesuksen luo pyytäen hänen apuaan.
Jeesus vastaa: "Ei ole soveliasta -
ottaa lasten leipää ja heittää penikoille."
Mitä Jeesus halusi tällä sanoa? Mihin lasten leipään hän viittasi?
Näemme naisen tyttären paranevan, -
ja sitä lasten leipä tarkoittikin.
Oleellista tässä on vertauskuva. Enemmistön meistä -
ei ole koskaan tarvinnut elää vailla alkeellisinta perusruokaa.
Isoäitini oli aikanaan Siperiassa ja kertoi niistä ajoista.
Siellä ei ruokaa voinut valita ja välillä tyydyttiin perunankuoriin..
Mutta kun ruoka oli loppumassa, viimeiset palat annettiin lapsille.
Aikuisten ei annettu syödä ruokaa loppuun.
Miksi Jeesus puhui paranemisesta verraten sitä lasten leipään?
Siksi, että se on Jumalalle yhtä tärkeä asia kuin lapsille leipä.
Jeesus vertaa paranemista lapsille kuuluvaan leipään.
Tästä ihmiset ymmärtävät, kuinka Jumala välittää omista lapsistaan -
ja haluaa heidän siksi paranevan.
Hän sanoo: "Ei ole soveliasta ottaa lasten leipää -
ja heittää penikoille". Käyttämäni vanha käännös on vähän pehmeämpi, -
mutta tosiasiassa Jeesus puhuu naiselle kuin puhuisi koiralle.
Miksi hän käytti sellaista vertausta?
Usein koiriksi nimitettiin ihmisiä, jotka eivät olleet juutalaisia.
Mutta nainen tarttui tähänkin ja sanoi: "Niin, Herra, mutta -
syöväthän penikatkin niitä muruja, jotka...pöydältä putoavat".
Välillä huomaamme voivamme samaistua näihin henkilöihin, -
jotka tulivat Jeesuksen luo tervehtymisen toivossa.
Meidän tulee samaistua heidän uskoonsa -
ja miettiä, mikä heidän tilanteensa oli tapahtumahetkellä.
Tänään meillä on eri perusteet kuin kertomuksen naisella, -
sillä me olemme Jumalan lapsia.
Emme ole koiranpenikoita muruja etsimässä -
täyttääksemme niillä vatsaamme.
Olemme ne lapset, jotka Jumala on kutsunut pöytänsä ääreen syömään.
Psalmissa 23 sanotaan, että -
Hän valmistaa meille pöydän meidän vihollistemme silmien eteen.
Muistakaa, että Psalmi 23 ei puhu Taivaasta, vaan hetkistämme täällä.
Hän sanoo kattavansa meille pöydän vihollistemme silmien eteen.
Taivaassa ei ole vihollisia, joten tämä tarkoittaa elämää maan päällä.
Ja tälle pöydälle on katettu myös paranemisen leipä, -
jota Hän kutsuu lasten leiväksi. Kirjaan tämän taas näkyville.
LASTEN LEIPÄ
Eli paraneminen on lasten leipää, joka ilmiselvästi kuuluu kaikille.
Jumala tarjosi paranemista naiselle, -
jonka kanssa Hänellä ei ollut Vanhan liiton sopimusta ja -
jonka paranemista Hän nimitti lasten leiväksi.
Joten totta kai Hän tarjoaa samaa paranemista meille, -
jotka olemme Hänen lapsiaan.
Jokapäiväisellä leivällämme tarkoitetaan myös ruokaa.
Kyse ei ole mistään luksuksesta, vaan perustarpeesta.
Ihmisen on syötävä pysyäkseen hengissä.
Jumala pitää paranemista yhtä tärkeänä asiana kuin -
jokapäiväistä ruokaamme ja leipäämme.
Eli Jeesuksen tarkoittama lasten leipä eli paraneminen -
on leipää, joka kuuluu sinullekin.
Aivan kuten Jumala tahtoo, että pöydälläsi on joka päivä ruokaa, -
haluaa Hän sinun myös tervehtyvän, mikäli satut olemaan sairas.
Katsotaan vielä kertomusta, josta näkyy Jumalan halu parantaa kaikki.
Eli Luuk. 13:10-17, -
joka jakeesta 10 alkaen kertoo jälleen Jeesuksesta toisten ympäröimänä...
"Ja hän oli opettamassa eräässä synagoogassa sapattina.
Ja katso, siellä oli nainen, jossa oli ollut heikkouden henki 18 vuotta, -
ja hän oli koukistunut ja täydelleen kykenemätön oikaisemaan itseänsä.
...Jeesus kutsui hänet luoksensa ja sanoi hänelle:
"Nainen, sinä olet päässyt heikkoudestasi", ...
Ja heti hän oikaisi itsensä suoraksi ja ylisti Jumalaa.
Mutta synagoogan esimies, joka närkästyi siitä, että Jeesus paransi...
...sanoi kansalle: "Kuusi päivää on, joina tulee työtä tehdä;
tulkaa siis niinä päivinä parannuttamaan itseänne,
älkääkä sapatinpäivänä".
Mutta Herra vastasi hänelle ja sanoi: "Te ulkokullatut, eikö jokainen teistä
sapattina päästä härkäänsä tai aasi- ansa seimestä ja vie sitä juomaan?
Ja tätä naista, joka on Aabrahamin tytär -
ja jota saatana on pitänyt sidottuna, -
... tätäkö ei olisi pitänyt päästää siitä siteestä sapatinpäivänä?"
Ja hänen näin sanoessaan kaikki hänen vastustajansa häpesivät, -
ja kaikki kansa iloitsi kaikista niistä ihmeellisistä teoista, joita hän teki."
Katsotaan vertausta, jossa Jeesus sanoi heitä ulkokullatuiksi -
ja jatkoi siitä: -
"...eikö jokainen teistä sapattina päästä härkäänsä tai aasiansa -
seimestä ja vie sitä juomaan?"
Hän vertaa paranemista - voi sanoa, että vertaa sitä veteen.
Eläimen tulee joka päivä saada juotavaa, samoin kuin ihmistenkin.
Voimme olla jonkin aikaa syömättä, mutta juoda tulee jatkuvasti.
Jumala sanoo, että paraneminen on meille yhtä tärkeää, -
kuin jokapäiväinen vesi tai juoma.
Jumala halusi parantaa naisen ja näyttää siten samalla, että -
paraneminen on yhtä tärkeää kuin jokapäiväinen juoma.
Hän haluaa meidänkin paranemi- semme olevan yhtä itsestään selvää, -
kuin jokapäiväisen juomamme.
Eli muista siis tämä. Hän nimittää tätä naista Aabrahamin tyttäreksi.
Jumala on liittänyt sinutkin samaan Aabrahamin sukuun, -
sillä kuuluessamme Kristukselle, kuulumme myös Aabrahamin sukuun, -
ja hänen perijöihinsä. Jeesuksen antama lupaus naiselle ja muille -
kuuluu ihan samoin myös sinulle, sillä se on tarkoitettu kaikille.
Teen lopuksi yhteenvedon läpikäymistäni periaatteista, -
jotta sinäkin voisit soveltaa niitä omaan elämääsi.
Otan esiin erään paljon luetun ja useimmille tutun Raamatun kohdan...
Se löytyy Markuksen evankeliumista, kohdasta 16:18.
Lukea voisi jo jakeesta 15 alkaen, mutta luen jakeen 18 lopusta: -
"...he panevat kätensä sairasten päälle, ja ne tulevat terveiksi."
Eli uskovat panevat kätensä sairasten päälle, ja he paranevat.
Jos sinä joka seuraat tätä lähetystä, päätät uskoa tänään -
läpikäymääni Jumalan sanaan, on sinullakin pohja tämän uskomiseen.
Laita käsi kehollesi ja usko minun kanssani Jumalan parantavan sinut.
Ja sitten rukoillaan yhdessä.
Isä, anna parantavan voimasi koskea kaikkia tätä katsovia ihmisiä.
Uudista heidän ruumiinsa Jeesuksen nimessä, poista sairaudet ja kivut.
Kiitos, että annat voimasi virrata uskossa asetetun käden kautta.
Kiitos Isä, että uudistat ja parannat heidät täydellisesti.
Jeesuksen nimessä, Aamen.
Tallinnan Hoosianna-seurakunnan parantumiskoulu
Suomennos: Irene Tarkka